《行香子 自咏》
金朝·王哲

有个王三，风害狂颠。弃荣华、乞化为先。恩山爱海，猛舍俱捐。也晃栽花，不料药，不耕田。落魄婪耽，到处成眠。觉清凉、境界无边。蓬莱路稳，步步云天。得乐中真，真中趣，趣中玄。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。